Source: https://mikkeli.cloudnc.fi/fi-FI/Toimielimet/Hyvinvoinnin_ja_osallisuuden_lautakunta/Kokous_16102019/Anttolan_aluejohtokunnan_esitys_tienvars(25172)
Timestamp: 2020-08-12 00:53:29+00:00

Document:
Anttolan aluejohtokunnan esitys tienvarsi- ja opastekylttien tilannekartoituksen tuloksista | Mikkeli
Anttolan aluejohtokunnan esitys tienvarsi- ja opastekylttien tilannekartoituksen tuloksista
Hyvinvoinnin ja osallisuuden lautakunta, kokous 16.10.2019
§ 126 Anttolan aluejohtokunnan esitys tienvarsi- ja opastekylttien tilannekartoituksen tuloksista
MliDno-2019-709
Anttolan aluejohtokunta on toteuttanut kyselyn, jossa Anttolan asukkailta, kesämökkiläisiltä ja Anttolassa vierailevilta kysyttiin kesällä 2019, mitä mieltä he ovat opasteista Anttolan alueella. Vastauksia kyselyyn tuli 70 kpl, joista kaksi paperisina ja muut Google Forms -kyselylomakkeella. 38/70 (54,3 %) asuu Anttolassa, 16/70 (22,9 %) ei asu Anttolassa, 16 on mökkiläisiä, työläisiä ja entisiä asukkaita. 43/70 (61,4 %) oli sitä mieltä, että opasteet olivat selkeät. 27 (38,6 %) oli sitä mieltä, että ne ovat epäselvät.
Kyselyn tulosten perusteella Anttolan aluejohtokunta on päättänyt esittää seuraavasti:
Anttolan aluejohtokunta esittää liikuntapalveluille ja kaupunkiympäristöpalveluille, että opastusta Anttolan alueella kehitetään, sekä Anttolan luontokohteiden opastus aloitetaan jo kantatie 62:lta. Luontokohteiden opastuksen kehittäminen tukee myös luontomatkailunkeskushankkeen alkamista.
Anttolan aluejohtokunta esittää elinkeino-, liikenne- ja ympäristökeskukselle (ELY-keskus), että ELY-keskus tarkistaa, että ELY-keskuksen hallinnoimat opasteet ovat ajantasalla ja hyväkuntoisia. Esimerkiksi Hermannintien puuttuva kadunnimiviitta tulee lisätä. Mikkelintien kaupungin puoleisessa päässä on edelleen opastuskyltin merkki levikkeelle. Merkki voidaan poistaa, koska levikkeellä ei ole opastusta.
Aluejohtokunnat ovat hyvinvoinnin ja osallisuuden lautakunnan alaisia toimielimiä (hallintosääntö 14 §), ja sen toimivaltaan kuuluu alaisensa toiminen ohjaaminen ja valvominen (hallintosääntö 29 §).
Hyvinvoinnin ja osallisuuden lautakunta toteaa, että Anttolan aluejohtokunnan esitys opasteiden kehittämisestä on hyvä, ja toimenpiteellä parannetaan alueen yleisilmettä. Opasteiden lisäämisellä voidaan vaikuttaa alueen luontomatkailun kehittämiseen.
Hyvinvoinnin ja osallisuuden lautakunta antaa lausuntonaan yllä olevan ja esittää, että Mikkelin kaupungin asumisen ja toimintaympäristön palvelualue sekä Etelä-Savon ja Pirkanmaan elinkeino-, liikenne- ja ympäristökeskukset huomioivat Anttolan aluejohtokunnan tekemän aloitteen ja antavat selvityksen asiassa Anttolan aluejohtokunnalle kolmen kuukauden kuluessa.
Mikkelin kaupungin asumisen ja toimintaympäristön palvelualue, Etelä-Savon ja Pirkanmaan elinkeino- , liikenne- ja ympäristökeskukset
§ 122 Viranhaltijoiden päätösten otto-oikeus
§ 123 Liikkuva Mikkeli 2030 –ohjelma
§ 124 Anttolan aluejohtokunnan esitys Etelä-Savon Energia Oy:lle katuvalojen tarkastuksesta Anttolan alueella
§ 125 Anttolan aluejohtokunnan esitys Mikkelin kaupungin viestinnälle markkinoinnin yhdenmukaistamisesta liitoskuntien ja keskusta-alueiden välillä
§ 127 Anttolan aluejohtokunnan esitys asumisen ja toimintaympäristön palvelualueelle Muuntajantien kunnon kohentamisesta
§ 128 Aluejohtokuntien strategiset kehittämishankkeet 2019/käyttötarkoituksen muuttaminen Ristiina
§ 129 Talousarvio 2020 ja toimintasuunnitelma 2021 - 2024, hyvinvoinnin ja osallisuuden lautakunta
§ 130 Muut asiat

References: § 126

§ 122

§ 123

§ 124

§ 125

§ 127

§ 128

§ 129

§ 130